মঙ্গলে একাধিক লোকাল ট্রেন বাতিল! ভোগান্তির আগে দেখে নিন একনজরে

কলকাতা: শিয়ালদহ ডিভিশনে (Sealdah Division) সিগনালিং (Signal) ও পাওয়ার ব্লকের (Power Block) কারণে মেইন লাইনে (Main Line) মঙ্গলবার একগুচ্ছ ট্রেন চলাচলে নিয়ন্ত্রণ হবে। রাতের দিকের বেশকিছু লোকাল ট্রেন বাতিল করা হয়েছে। একাধিক লোকালের রুটও হয়েছে সংক্ষিপ্ত। ভোগান্তি এড়াতে একনজরে দেখে নিন, আজ কী কী পরিবর্তন রয়েছে লোকালের ক্ষেত্রে।

মঙ্গলবার রাত সাড়ে ১১টা নাগাদ শিয়ালদহ ডিভিশনের বিধাননগর রোড (Bidhannagar Road) ও শিয়ালদহ স্টেশনের মধ্যে রক্ষণাবেক্ষণের কাজ হবে। বাতিল করা হয়েছে ৩২২৪৯ আপ শিয়ালদহ-ডানকুনি লোকাল, ৩২২৫২ ডাউন ডানকুনি-শিয়ালদহ লোকাল, ৩১৪৪৭ আপ শিয়ালদহ -নৈহাটি লোকাল, ৩১৪৫০ ডাউন নৈহাটি শিয়ালদহ লোকাল।

আরও পড়ুন: দক্ষিণবঙ্গে ফের বৃষ্টির পূর্বাভাস, পুজোর আগে চলবে দুর্যোগ?

ট্র্যাক রক্ষণাবেক্ষনের কাজের জন্য হাওড়া থেকে ব্যান্ডেল-কাটোয়া শাখায় নবদ্বীপ ধাম ও পূর্বস্থলী স্টেশনের মধ্যে আপ ব্যণ্ডেল-আজিমগঞ্জ-কাটোয়া লাইনে ২দিন অর্থ্যাৎ ১০ সেপ্টেম্বর বুধবার বাতিল থাকবে ৩৭৭৪১ ব্যান্ডেল-কাটোয়া লোকাল ও ৩৭৭৪২ কাটোয়া- ব্যান্ডেল লোকাল। অন্যদিকে, ৩১৫৪২ ডাউন শন্তিপুর-শিয়লদহ লোকালের রুট সংক্ষিপ্ত করা হয়েছে মঙ্গলবার। রেল সূত্রে খবর, এদিন ব্যারাকপুর পর্যন্ত যাবে এই ট্রেন। পাশাপাশি, বুধবার ৩১৫১১ আপ শিয়ালদহ-শানি্তিপুর লোকাল ব্যারাকপুর থেকে সংক্ষিপ্ত যাত্রা শুরু করবে।

দেখুন খবর:

The post মঙ্গলে একাধিক লোকাল ট্রেন বাতিল! ভোগান্তির আগে দেখে নিন একনজরে first appeared on KolkataTV.

The post মঙ্গলে একাধিক লোকাল ট্রেন বাতিল! ভোগান্তির আগে দেখে নিন একনজরে appeared first on KolkataTV.